CELEX: 52008PC0200
Language: et
Date: 2008-04-14
Title: Ettepanek: Euroopa parlamendi ja Nõukogu otsus ELi Solidaarsusfondi kasutuselevõtmise kohta

Tähtis õiguslik teade

|

52008PC0200

Ettepanek: Euroopa parlamendi ja Nõukogu otsus ELi Solidaarsusfondi kasutuselevõtmise kohta  /* KOM/2008/0200 lõplik */  

	[pic] | EUROOPA ÜHENDUSTE KOMISJON |Brüssel 14.4.2008KOM(2008) 200 lõplikEttepanek:EUROOPA PARLAMENDI JA NÕUKOGU OTSUSELi Solidaarsusfondi kasutuselevõtmise kohta(komisjoni esitatud)SELETUSKIRI17. mai 2006. aasta institutsioonidevaheline kokkulepe[1] võimaldab paindlikkusmehhanismi kaudu kasutada Euroopa Liidu Solidaarsusfondi igal aastal mahus, mis täiendab finantsraamistiku asjaomastes rubriikides ettenähtud assigneeringuid kuni 1 miljardi euroga aastas. Fondist abi saamise tingimused on üksikasjalikult määratletud nõukogu määruses (EÜ) nr 2012/2002[2].2007. aasta augustis metsatulekahjude tõttu kannatanud Kreeka ja sama aasta septembris üleujutuste tõttu kannatanud Sloveenia esitatud fondist abi saamise taotluste põhjal on kahjustuste hinnanguline kogusuurus järgmine:(eurodes) |Otsene kahju | Kavandatava abi kogusumma |Kreeka metsatulekahjud | 2 118 273 411 | 89 769 009 |Sloveenia üleujutused | 233 395 389 | 8 254 203 |Kokku | 98 023 212 |Olles kõnealused taotlused[3] läbi vaadanud ning arvestades fondist anda võidavat kõige suuremat abisummat ja assigneeringute ümberpaigutamise ulatust lisakulutusi nõudvas rubriigis, teeb komisjon ettepaneku kasutada Euroopa Liidu Solidaarsusfondi vahendeid mahus 98 023 212 eurot, mis eraldatakse finantsraamistiku rubriigist 3b.Komisjon esitab esialgse paranduseelarve projekti (EPEP), et lisada 2008. aasta eelarvesse konkreetsed, abisaavate riikide kaupa jaotatud kulukohustuste assigneeringud ja maksete assigneeringud, nagu nõutakse 17. mai 2006. aasta institutsioonidevahelise kokkuleppe punktis 26.Ettepanek:EUROOPA PARLAMENDI JA NÕUKOGU OTSUSELi Solidaarsusfondi kasutuselevõtmise kohtaEUROOPA PARLAMENT JA EUROOPA LIIDU NÕUKOGU,võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta[4], eriti selle punkti 26,võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta[5],võttes arvesse komisjoni ettepanekut[6]ning arvestades järgmist:(1) Euroopa Liit on loonud Euroopa Liidu Solidaarsusfondi (edaspidi „fond”), et näidata üles solidaarsust katastroofide tagajärjel kannatanud piirkondade elanikega.(2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 1 miljard eurot aastas.(3) Määrus (EÜ) nr 2012/2002 sisaldab sätteid, mille alusel on võimalik fondi kasutada.(4) Kreeka on esitanud taotluse fondi vahendite kasutamiseks seoses metsatulekahjudest põhjustatud katastroofiga 2007. aasta augustis.(5) Sloveenia on esitanud taotluse fondi vahendite kasutamiseks seoses üleujutustest põhjustatud katastroofiga 2007. aasta septembris,ON VASTU VÕTNUD JÄRGMISE OTSUSE:Artikkel 1Euroopa Liidu 2008. aasta üldeelarves võetakse Euroopa Liidu Solidaarsusfondi raames kasutusele 98 023 212 eurot kulukohustuste assigneeringute ja maksete assigneeringutena.Artikkel 2Käesolev otsus avaldatakse Euroopa Liidu Teatajas .Brüssel,Euroopa Parlamendi nimel Nõukogu nimelpresident eesistuja [1] ELT C 139, 14.6.2006, lk 1.[2] EÜT L 311, 14.11.2002, lk 3.[3] Komisjonile esitatud teatis SEC(2008)428 Kreeka taotluse kohta võtta kasutusele Euroopa Liidu Solidaarsusfondi vahendid 2007. aasta augustis toimunud metsatulekahjude tagajärgede kõrvaldamiseks ning komisjonile esitatud teatis SEC(2008)277 Sloveenia taotluse kohta võtta kasutusele Euroopa Liidu Solidaarsusfondi vahendid 2007. aasta septembris toimunud üleujutuste tagajärgede kõrvaldamiseks, milles on esitatud komisjoni analüüs taotluste kohta.[4] ELT C 139, 14.6.2006, lk 1.[5] EÜT L 311, 14.11.2002, lk 3.[6] ELT C […], […], lk […]